[{"text_idx": "#000002", "text": "Ymlwybro o Eisteddfod ddi-fwd yng Ngaerdydd i W\u0302yl Rhif 6 ym Mhortmeirion a wnes y flwyddyn hon, a\u0302'r cyffro arferol ac ychydig o dristwch, am mai hon fydd yr w\u0302yl olaf o'i math am ychydig o flynyddoedd."}, {"text_idx": "#000003", "text": "Mae pris tocyn mynediad i W\u0302yl Rhif 6 yn gostus ac mae disgwyliadau pobl o'r w\u0302yl yn fawr o'r herwydd - ond dydw i byth yn cael fy siomi ganddi."}, {"text_idx": "#000004", "text": "Mae gweld pawb yn eu gwisgoedd lliwgar yn dod at ei gilydd i fwynhau arlwy eang o gerddoriaeth a digwyddiadau yn hudolus ac, wrth gwrs, mae hi'n cael ei chynnal mewn lleoliad arbennig hefyd."}, {"text_idx": "#000005", "text": "Oriel luniau: Gw\u0302yl Rhif 6 2018"}, {"text_idx": "#000007", "text": "Disgrifiad o\u2019r llun, Gwisgoedd lliwgar a sgdiau glaw... efallai nad oedd mwd yn yr Eisteddfod Genedlaethol eleni ond roedd agen y wellies ym Mhortmeirion!"}, {"text_idx": "#000008", "text": "Hyfryd yw gweld pobol o bob cwr o'r byd yn dod i Bortmeirion i brofi'n hiaith a'n diwylliant. Sawl tro rwy' wedi darllen sylwadau gan bobol yn nodi'u pryder ynghylch Cymreictod Gw\u0302yl Rhif 6, ond y llynedd rwy'n cofio bod mewn gweithdy cynganeddu a gynhaliwyd gan Elis Dafydd a Gruffudd Antur ac yna rhuthro i weld Rag'n'Bone Man."}, {"text_idx": "#000009", "text": "A'r un fath y flwyddyn hon, gweithdy cynganeddu gyda Twm Morys a Gwyneth Glyn ac yna, un o'm huchafbwyntiau, sef gweld Geraint Jarman yn perfformio ar y prif lwyfan."}, {"text_idx": "#000010", "text": "'Un o uchafbwyntiau fy mlwyddyn'"}, {"text_idx": "#000011", "text": "Mae naws hudolus i'r w\u0302yl o'r funud yr ydych chi'n ymlwybro trwy'r coed a\u0302'r goleuadau bach sydd drostynt. Ond mae sefyll mewn torf liwgar o bobl yn neidio i guriadau'r llwyfan yng nghanol y glaw trwm (a neb yn cwyno dim amdano!) yn crisialu beth yw'r w\u0302yl i mi. Llwyfan i artistiaid ifanc a'r profiadol o Gymru a thu hwnt i arbrofi, a man hyfryd i'w dathlu."}, {"text_idx": "#000012", "text": "Mae'n biti mawr iawn na fydd yr w\u0302yl hon yn dychwelyd i Bortmeirion y flwyddyn nesaf. Mae hi'n un o uchafbwyntiau fy mlwyddyn i, lle y daw ffrindiau at ei gilydd i brofi arlwy eang iawn o gerddoriaeth a digwyddiadau unigryw ac mi fydd hi'n chwith iawn dros benwythnos cyntaf Medi'r flwyddyn nesaf."}, {"text_idx": "#000013", "text": "Pa gyfle a gawn ni eto, i ddawnsio i guriadau cerddoriaeth house yng nghanol coed a phawb yn fud, yn we\u0302n o glust i glust yn un a\u0302'r gerddoriaeth... a pha gyfle cystal a gaiff y DJ ifanc hwnnw i arddangos ei gerddoriaeth newydd?"}, {"text_idx": "#000015", "text": "Yn ddi-os, mae ymdrechion y trefnwyr i gadw safon yr w\u0302yl yn anodd a diolch byth fod si bod yr w\u0302yl yn bwriadu dychwelyd, yn un llai."}, {"text_idx": "#000016", "text": "Efallai y byddai'n syniad cynnal yr w\u0302yl dros gyfres o benwythnosau drwy gydol y flwyddyn gan obeithio y byddai'r safon yr un fath a\u0302'r blynyddoedd diwethaf."}, {"text_idx": "#000017", "text": "Mae Portmeirion yn llwyfan sydd yn barod i'w ddefnyddio ac mae gweld Co\u0302r y Brythoniaid yn y pentref yn profi hynny. Gw\u0302yl fel hon sydd yn gwneud corau meibion yn cw\u0302l. Roedd miloedd ar filoedd o bobl yn cyd-ganu Skin gan Rag'n'Bone Man gyda'r co\u0302r y flwyddyn hon a Phortmeirion dan ei sang."}, {"text_idx": "#000018", "text": "Mi fydd colled mawr ar o\u0302l Gw\u0302yl Rhif 6 os na ddaw hi'n ei ho\u0302l i Bortmeirion."}, {"text_idx": "#000019", "text": "Rwy'n gobeithio'n fawr y gwnaiff hi ddod yn ei ho\u0302l mewn tameidiau bychan o'r un safon a'r gwyliau blaenorol, cyn gynted a fo'n bosib!"}, {"text_idx": "#000020", "text": "Prif StraeonMo\u0302n: 'Siom' ymgyrchwyr ar o\u0302l caniata\u0301u fferm solarPublished10 awr yn o\u0302lDim croeso i feicwyr mynydd mewn plasty yn EryriPublished3 awr yn o\u0302lCarchar am oes i ddyn 36 oed am lofruddio'i wraigPublished1 awr yn o\u0302l"}, {"text_idx": "#000021", "text": "Mo\u0302n: 'Siom' ymgyrchwyr ar o\u0302l caniata\u0301u fferm solar"}, {"text_idx": "#000024", "text": "CylchgrawnGoleuadau'r Gogledd yn goleuo'r awyr dros nosLuka Modric\u0301, a'r rhwystrau eraill ar y llwybr i Euro 2024Pafiliwn 20,000 o seddi 1893... a'r ddyled ddaeth wedynIfan Davies: Rhestr chwarae caneuon 'chillout'Lluniau: Cyngerdd 'chillout' Sian EleriSut mae denu adar i'r ardd?Ble nesa' i di\u0302m rygbi Cymru?5 cornel o Gymru ar ochr arall y ffinCarchar yn 'agoriad llygad i anghyfiawnder'"}, {"text_idx": "#000027", "text": "Pafiliwn 20,000 o seddi 1893... a'r ddyled ddaeth wedyn"}, {"text_idx": "#000030", "text": "Sut mae denu adar i'r ardd?"}, {"text_idx": "#000031", "text": "Ble nesa' i di\u0302m rygbi Cymru?"}]